## Pravilnik o uvjetima konzerviranja namirnica i predmeta opće uporabe ionizirajućim zračenjem

### NN 46/1994 (10.6.1994.), Pravilnik o uvjetima konzerviranja namirnica i predmeta opće uporabe ionizirajućim zračenjem

# MINISTARSTVO ZDRAVSTVA

Na temelju članka 50. stavka 1. točka 5. Zakona o zdravstvenoj ispravnosti
i zdravstvenom nadzoru nad namirnicama i predmetima opće uporabe ("Narodne
novine" br 60/92), ministar zdravstva donosi

## PRAVILNIK

### o uvjetima konzerviranja namirnica i predmeta opće uporabe ionizirajućim zračenjem

Članak 1.

Na.mirnice i predmeti opće uporabe određeni ovim pravilnikom mogu se
konzervirati ionizirajućim zračenjem radi produljenja održivosti i poboljšanja
zdravstvene ispravnosti i stavljati u promet uz uvjete i na način što su
utvrđeni ovim pravilnikom.

Članak 2.

Namirnice i predmeti opće uporabe srniju se podvrgavati ionizirajućem
zračenju ako:

a) osobe koje sudjeluju u procesu posjeduju valjanu dozvolu za takvu
djelatnost;

b) ako se namirnice i predmeti opće uporabe koji se podvrgavaju ionizirajućem
zračenju nalaže na popisu namirnica i predmeta opće uporabe čije je ozračivanje
dopušteno ovim pravilnikom;

c) ako se postupak provodi sukladno odredbama ovoga pravilnika.

Članak 3.

Ozračivanje namirnica i predmeta opće uporabe mogu provoditi samo pravne
osobe koje za to imaju ovlaštenje od strane Ministarstva zdravstva.

Članak 4.

Ozračivanje namirnica i predmeta opće uporabe dopušteno je u slučajevima
kada osigurava zdravstvenu ispravnost namirnica ili predmeta opće uporabe.

Namirnice i predmeti opće uporabe koji se ozračuju, moraju biti prije
zračenja odgovarajuće kakvoće i zdravstvene ispravnosti.

Članak 5.

Namirnice i predmeti opće uporabe što se stavljaju u promet mogu se
prema članku 1. ovoga pravilnika obradi vati ionizirajućim zračenjem uz
uvjet da se ozračivanjem bitno ne mijenjaju njihova prehrambena vrijednost
niti nji hova karakteristična senzorska svojstva, te da nakon ozračivanja
odgovaraju propisima o kakvoći i zdravstvenoj iš pravnosti za te proizvode.

Članak 6.

Zračenjem se mogu obrađivati namirnice i predmeti opće uporabe uz uvjete
i ograničenja navedena u "Listi namirnica i predmeta opće uporabe
koji se smiju obrađivati ionizirajučim zračenjem i najvenih dopuštenih
doza zračenja", koja je sastavni dio ovoga pravilnika. Količina zračenja
mora predstavljati najmanju apsorbiranu dozu potreb nu da se postigne željeno
djelovanje i ne smije prelaziti gornju granicu propisanu ovim pravilnikom.

Lista namirnica i predmeta opće uporabe koji se smiju obrađivati ionizacijski
zračenjem i najveće dopuštene doze zračenja

```
                                                Najveće
                                Svrha           dopušte
Vrsta namirnica                         ne doze
                                ozračivanja     zračenja (kGy)
        1                       2                       3
1. Žitarice                     dezinsekcija            1
2. Proizvodi tipa muesli        dezinsekcija            1
na bazi žitarica                        dekontaminacija 10
3. Sušeno voće i povrće,        dezinsekcijai           1
gljive i jestivi dijelovi bi-   dekontaminacija 10
ljaka
4. Svježe voće i povrće odgoda
                                dozrijevanje i
                                dekontaminacija 3
5. Smrznuti voćni sokovi        produljenje
                                održivosti              4
6. Gomolji i korjenasto po-     sprećavanje
vrće (krumpir, luk, češ-        klijanja                        0,5
njak i sl)
7. Čajno bilje                  dezinsekcija i
                                dekontaminacija 10
8. Začini, začinsko i aro
matično bilje i drugo
sušeno bilje koje se
upotrebljava u pripremanju
namirnica, ali se               dezinsekcija i
samo kao takvo ne ko-   dekontaminacija 30
zumira
9. Dehidrirani mliječni         dezinsekcija i
proizvodi                       dekontaminacija 2
10. Jaja u prahu, smrznuta
jaja i proizvodi od jaja                dekontaminacija 3
11. Ribe i ostali plodovi
mora                            dekontaminacija 5
12. Žablji kraci                dekontaminacija 8

1 Najveća dopuštena doza zračenja = najveća ukupna prosječna doza zračenja
2 dekontaminacija = mikrobna dekontaminacija
13.Smrznuto meso i perad        elirnirlacija           7
                                patogenih
                                bakterija
14.Svinjski trup ili dijelovi   sterilizacija           1
svinjskog trupa,termić- Trichinella
ki neobrađeni                   spiralis
15.Svježe meso i perad na       produljenje
temperaturi + 4oC               trajnosti               3
16.Polutrajne kobasice I        dekontaminacija 5
srodni proizvodi
17.Razlićite vrste jela (na-    sterilizacija           45
mijenjena imuno supri-
miranim osobama ili za
druge namjene)
18.Arapska guma i drugi dekontaminacija 10
zgušnjivaći i stabilizato-
ri
19.Enzimni preparati teku-      dekontaminacija 10
ći i dehidrirani uključu-
jući i imobilizirane en-
zime
PREDMETI OPĆE UPORABE
20.Proizvodi za održavanje      dekontaminacija 10
osobne higijene,njegu,
zaštitu i uljepšavanje li-
ca i tijela
21. Posuđe,pribor i amba-       dekontaminacija 10
laža za namirnice               i sterilizacija         15

```

Članak 7.

Za konzerviranje namirnica i produljenje njihove održivosti smiju se
koristiti samo slijedeći tipovi ionizirajućeg zračenja:

1.gama-zrake radionuklida 60CO i 37Cs

2. rendgensko zračenje iz uređaja koji rade na energetskoj razini od
5 MeV ili nižoj ;

3. elektroni proizvedeni uređajima koji rade na energetskoj razini od
10 MeV ili nižoj.

Članak 8.

Namirnice i predmeti opće uporabe ozračeni u skladu s odredbama ovoga
pravilnika ne smiju se ponovo ozračivati. Iznimka su namirnice s niskim
sadržajem vlage (žitarice, mahunarke, dehidrirane namirnice i sl) koje
se ozračuju niskim dozama zračenja zbog dezinsekcije, s tim da ukupna doza
zračenja ne smije prijeći 10 kGy.

Ponovno ozračenim namirnicama ne smatraju se:

I. namirnice pripravljene od sastojaka koji su u prethodnom postupku
ozračeni u skladu sa zahtjevima "Liste namirnica i predmeta opće uporabe
koji se smiju obrađivati ionizirajućim zračenjem i najvećim dopuštenim
dozama zračenja", a koje se ozračuju u druge tehnološke svrhe

2. namirnice koje sadrže manje od 5% sastojaka ozračenih u prethodnom
postupku

3. namirnice na koje je doza zračenja za postizavanje željenog djelovanja
primijenjena više puta, kao dio jedinstvenog postupka, pri čemu kumulativna
doza u namirnici ne smije biti veća od doze predviđene ovim pravilnikom.

Članak 9.

Pravna osoba koja obavlja ozračivanje namirnica i predmeta opće uporabe
mora u slsladu s člankom 3. ovog pravilnika posjedovati dokumentaciju za
svaku pojedinu seriju (lot) proizvoda i to:

a) opis proizvoda;

b) ime proizvođaća i/ili vlasnika proizvoda

c) broj serije (lota);

d) uvjet čuvanja i skladištenja;

e) datum ozračivanja i oznaku pravne osobe koja je obavila ozračivanje;

f) podatke o radu postrojenja i kontroli procesa, uključujući rezultate
dozimetrijske kontrole;

g) podatke o validaciji doze zračenja;

h) druge podatke koji mogu biti važni za ocjenu ozračenog proizvoda.

Članak 10.

Namirnice i predmeti opće uporabe u originalnom pakovanju koji su obrađeni
ionizirajućim zračenjem moraju u deklaraciji sadržavati oznaku o konzerviranju
zračenjem ili podatak o nekoj drugoj svrsi zračenja, te datum i naziv pravne
osobe koja je zračenje obavila.

Kao oznaka procesa zračenja može se upotrijebiti i međunarodni simbol
za ozračene namirnice (prilog) koji mora biti uočljiv na proizvodu, a uz
koji moraju biti navedeni i podaci spomenuti u prvom stavku ovog članka.

Namirnice u rasutom stanju moraju navedene podatke sadržavati u pratećoj
dokumentaciji.

Članak 11.

Danom stupanja na snagu ovog pravilnika prestaje važiti "Pravilnik
o uvjetima uz koje se mogu stavljati u promet namirnice i predmeti opće
upotrebe konzervirani zračenjem" ("Narodne novine" br. 53/91)

Članak 12.

Ovaj pravilnik stupa na snagu osmog dana od objave u "Narodnim
novinama".

Klasa : 011-01/94-01/39

Broj: 534-02-15-94-2

Zagreb, 5. svibnja 1994

Ministar zdravstva

**prof. dr. sc. Andrija Hebrang, v. r.**

Pravilnik, NN 46/1994-808
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)